
	Nr.p.k.
	Projekta redakcija
	Iebildums / Priekšlikums
	Autors

	1.
	Anotācija (ex-ante)
1.3. Pašreizējā situācija, problēmas un risinājumi
	Iebildums
Ar projekta 15. un 16.punktu paredzēts papildināt Ministru kabineta 2018.gada 12.jūnija noteikumus Nr.333 “Emisijas kvotu izsolīšanas instrumenta finansēto projektu atklāta konkursa “Siltumnīcefekta gāzu emisiju samazināšana ar viedajām pilsētvides tehnoloģijām” nolikums” (turpmāk – Noteikumi Nr.333) ar 15.6. un 15.7.apakšpunktu, paredzot, ka projekta iesniedzējs vai persona, kura ir projekta iesniedzēja valdes vai padomes loceklis vai prokūrists, vai persona, kura ir pilnvarota pārstāvēt projekta iesniedzēju, ar tādu prokurora priekšrakstu par sodu vai tiesas spriedumu, kas stājies spēkā un kļuvis neapstrīdams un nepārsūdzams, nedrīkst būt sodīta par noziedzīgiem nodarījumiem vai pārkāpumiem.
Projekta sākotnējās ietekmes (ex-ante) novērtējuma ziņojuma (anotācijā) (turpmāk – anotācija) 1.3.sadaļā norādīts, ka Noteikumu Nr.333 15.6. un 15.7.apakšpunktu ietverto izslēgšanas nosacījumu kontrole tiek veikta, tostarp pārbaudot attiecīgās personas sodāmību Iekšlietu ministrijas Informācijas centra pārziņā esošajā valsts informācijas sistēmā “Sodu reģistrs” (saņemot informāciju izziņas veidā) saskaņā ar zemāk norādītajām normām, kas ir ietvertas turpat anotācijā iekļautajā tabulā.
Vēršama uzmanība, ka projekta 15. un 16.punktā ietvertajā Noteikumu Nr.333 15.6. un 15.7.apakšpunktā nav ietverti tādi izslēgšanas nosacījumi (kritēriji) kā:
1) “teroristu grupa” (Krimināllikuma 79.3 pants);
2) “ceļošana terorisma nolūka” (Krimināllikuma 79.5 pants);
3) “dalība noziedzīgā organizācijā” (Krimināllikuma 89.1 pants un 184.panta trešā daļa);
4) “cilvēku tirdzniecība” (Krimināllikuma 154.1 pants);
5) “apdrošināšanas krāpšana” (Krimināllikuma 178.pants).
Ņemot vērā minēto, precizēt anotācijas 1.3.sadaļā ietverto tabulu.
Piedāvātā redakcija
-
	Kristaps Sproģis (IEM)

	2.
	Noteikumu konsolidētā versija
15.6.3. izvairīšanās no nodokļu un tiem pielīdzināto maksājumu samaksas;
	Priekšlikums
Ņemot vērā Krimināllikuma 218.panta nosaukumā norādīto, aizstāt projekta 15.punktā ietvertajā Ministru kabineta 2018.gada 12.jūnija noteikumu Nr.333 “Emisijas kvotu izsolīšanas instrumenta finansēto projektu atklāta konkursa “Siltumnīcefekta gāzu emisiju samazināšana ar viedajām pilsētvides tehnoloģijām” nolikums” 15.6.3.apakšpunktā vārdu “samaksas” ar vārdu “nomaksas”.
Piedāvātā redakcija
-
	Kristaps Sproģis (IEM)

	3.
	Noteikumu konsolidētā versija
15.6.4. noziedzīgi iegūtu līdzekļu legalizācija, terorisms, terorisma finansēšana, terorisma attaisnošana, aicinājums uz terorismu, terorisma draudi vai personas vervēšana, apmācīšana un apmācīšanās terorismam;
	Priekšlikums
Svītrot projekta 15.punktā ietvertajā Ministru kabineta 2018.gada 12.jūnija noteikumu Nr.333 “Emisijas kvotu izsolīšanas instrumenta finansēto projektu atklāta konkursa “Siltumnīcefekta gāzu emisiju samazināšana ar viedajām pilsētvides tehnoloģijām” nolikums” 15.6.4.apakšpunktā vārdus "noziedzīgi iegūtu līdzekļu legalizācija", ņemot vērā, ka tie dublē projekta 15.punktā ietvertajā Ministru kabineta 2018.gada 12.jūnija noteikumu Nr.333 “Emisijas kvotu izsolīšanas instrumenta finansēto projektu atklāta konkursa “Siltumnīcefekta gāzu emisiju samazināšana ar viedajām pilsētvides tehnoloģijām” nolikums” 15.6.2.apakšpunktā noteikto.
Piedāvātā redakcija
-
	Kristaps Sproģis (IEM)

	4.
	Noteikumu konsolidētā versija
16.1 Lai pārbaudītu, vai projekta iesniedzējs nav atzīts par vainīgu kādā no šo noteikumu 15.6. un 15.7. apakšpunktā minētajiem noziedzīgajiem nodarījumiem Vides investīciju fonds informāciju iegūst no Iekšlietu ministrijas Informācijas centra pārziņā esošās valsts informācijas sistēmas "Sodu reģistrs".
	Priekšlikums
Papildināt projekta 18.punktā ietverto Ministru kabineta 2018.gada 12.jūnija noteikumu Nr.333 “Emisijas kvotu izsolīšanas instrumenta finansēto projektu atklāta konkursa “Siltumnīcefekta gāzu emisiju samazināšana ar viedajām pilsētvides tehnoloģijām” nolikums” 16.1 apakšpunktu pēc vārdiem “noziedzīgiem nodarījumiem” ar vārdiem “vai administratīvajiem pārkāpumiem”.
Piedāvātā redakcija
-
	Kristaps Sproģis (IEM)

	5.
	Noteikumu konsolidētā versija
 Emisijas kvotu izsolīšanas instrumenta finansēto projektu atklāta konkursa "Siltumnīcefekta gāzu emisiju samazināšana ar pilsētvides tehnoloģijām" iesnieguma veidlapa
	Priekšlikums
Salāgot projekta 2.pielikumā ietvertā Ministru kabineta 2018.gada 12.jūnija noteikumu Nr.333 “Emisijas kvotu izsolīšanas instrumenta finansēto projektu atklāta konkursa “Siltumnīcefekta gāzu emisiju samazināšana ar viedajām pilsētvides tehnoloģijām” nolikums” 2.pielikuma 7.9.2. un 7.9.3.apakšpunktu ar projekta 15.punktā ietverto Ministru kabineta 2018.gada 12.jūnija noteikumu Nr.333 “Emisijas kvotu izsolīšanas instrumenta finansēto projektu atklāta konkursa “Siltumnīcefekta gāzu emisiju samazināšana ar viedajām pilsētvides tehnoloģijām” nolikums” 15.6.apakšpunktu un projekta 16.punktā ietverto Ministru kabineta 2018.gada 12.jūnija noteikumu Nr.333 “Emisijas kvotu izsolīšanas instrumenta finansēto projektu atklāta konkursa “Siltumnīcefekta gāzu emisiju samazināšana ar viedajām pilsētvides tehnoloģijām” nolikums” 15.7.apakšpunktu.
Piedāvātā redakcija
-
	Kristaps Sproģis (IEM)



